EkBass/fiwiki-20250220-pages-articles huggingface dataset:
Sitruunahupputurpiaali

Sitruunahupputurpiaali (Chrysomus icterocephalus) on Etelä-Amerikassa tavattava turpiaaleihin kuuluva varpuslintulaji. == Koko ja ulkonäkö == Kooltaan sitruunahupputurpiaali on 16-18 cm. Koiras on väritykseltään päästään ja rinnastaan kirkkaan keltainen ja muuten kauttaaltaan kiiltävän musta. Naaras ja nuoret linnut ovat selästään oliivinruskeita, ja selässä on myös tummempia raitoja. Kurkku ja pää ovat kellertävät ja vatsa on ruskea. Nuori koiras on naarasta keltaisempi. == Levinneisyys ja elinympäristö == Sitruunahupputurpiaalin levinneisyys ulottuu Kolumbian pohjoisosista Venezuelaan pohjoisosiin, Guyanaan, Surinameen, Ranskan Guayanaan, Brasiliaan ja Amazonjoen vartta pitkin Peruun. Lisäksi lajia tavataan Trinidad ja Tobagosta sekä Alankomaiden Antilleilta. Linnun elinympäristöä ovat soiset alueet järvien ja jokien lähettyvillä. Laji on pääosin paikkalintu, mutta voi kuvina kautena siirtyä kosteammille seuduille. Sitruunahupputurpiaalin elinympäristöt sijaitsevat yleensä alle 500 metrin korkeudella merenpinnasta, mutta Perussa Andeilla lajia on tavattu yli kahden kilometrin korkeudelta. == Elintavat == Sitruunahupputurpiaalit elävät pieninä äänekkäinä ryhminä. Pesimäkauden ajankohta vaihtelee alueittain. Koiraat houkuttelevat naaraita rakentamalla pesän ja esittelemällä höyhenpukuaan ja laulamalla. Linnut pesivät noin kolmenkymmenen yksilön kolonioissa. Koiraat voivat rakentaa pesimäkauden aikana jopa viisi pesää. Sitruunahupputurpiaalin pesä sijaitsee ruovikossa. Naaras munii kahdesta kolmeen sinistä munaa, joita vain se hautoo. Sitruunahupputurpiaalikoiras auttaa kuoriutuneiden poikasten ruokinnassa ja puolustaa pesää loisivilta lehmäturpiaaleilta. Sitruunahupputurpiaalinaaras osaa tunnistaa munat ja hylkää pesänsä, jos siellä on kolme lehmäturpiaalin munaa. Toisinaan jopa kokonaiset koloniat rakentavat pesänsä uudelleen muualle lehmäturpiaalien vuoksi. Sitruunahupputurpiaalin ravintoa ovat hyönteiset. Ravintoaan laji etsii soilta ja viljelyalueilta. == Lähteet == Luokka:Turpiaalit
Pamela

Pamela on naisen etunimi. Nimen on muodostanut englantilainen kirjailija Philip Sidney, ja se esiintyy ensimmäisen kerran hänen romaanissaan Arcadia vuodelta 1590. Nimi on todennäköisesti muodostettu kreikan kielen sanoista pan (kaikki) ja melos (hunaja). Nimi oli näkyvästi esillä kirjallisuudessa myös Samuel Richardsonin Pamela-romaanin (1740) ansiosta, sillä se oli aikansa luetuimpia teoksia. Digi- ja väestötietoviraston tietojen mukaan nimi on annettu Suomessa vuoden 2019 loppuun mennessä noin 630 henkilölle. Nimeä ei ole suomenkielisessä kalenterissa, mutta suomen­ruotsalaisen kalenterin mukaan Pamelan nimipäivä on vuodesta 1995 lähtien 18\. syyskuuta. == Tunnettuja Pameloja == * Pamela Adlon (s. 1966), yhdysvaltalainen näyttelijä * Pamela Anderson (s. 1967), kanadalainen näyttelijä ja malli * Pamela Bellwood (s. 1951), yhdysvaltalainen näyttelijä * Pamela Courson (1946–1974), Jim Morrisonin naisystävä * Pamela Dean (s. 1953), yhdysvaltalainen kirjailija * Pamela Des Barres (s. 1948), yhdysvaltalainen kirjailija * Pamela Dutkiewicz (s. 1991), saksalainen aitajuoksija * Pamela Frank (s. 1967), yhdysvaltalainen viulisti * Pamela Franklin (s. 1950), brittiläinen näyttelijä * Pamela Fryman (s. 1949), yhdysvaltalainen televisio-ohjaaja ja -tuottaja * Pamela Geller (s. 1958), yhdysvaltalainen kirjailija ja islamin kriitikko * Pamela Hayden (s. 1953), yhdysvaltalainen ääninäyttelijä ja stand up -koomikko * Pamela Jelimo (s. 1989), kenialainen juoksija * Pamela Kruse (s. 1950), yhdysvaltalainen uimari * Pamela Lincoln (1937–2019), amerikansuomalainen näyttelijä * Pamela Lindfors (s. 1980), suomalainen pituushyppääjä * Pamela Mandart (s. 1952), suomalainen kirjailija ja televisio-ohjaaja * Pamela Mars-Wright (s. 1960), yhdysvaltalainen perijätär, yritysjohtaja, miljardööri ja hyväntekijä * Pamela Sue Martin (s. 1953), yhdysvaltalainen näyttelijä * Pamela Melroy (s. 1961), yhdysvaltalainen astronautti * Pamela Mitford (1907–1994), englantilainen julkisuuden henkilö, yksi Mitfordin sisaruksista * Pamela Moore, yhdysvaltalainen laulaja ja lauluntekijä * Pamela C. Rasmussen (s. 1959), yhdysvaltalainen lintutieteilijä * Pamela Reed (s. 1949), yhdysvaltalainen näyttelijä * Pamela Ronald (s. 1961), yhdysvaltalainen kasvipatologian ja genetiikan professori * Pamela Roylance (s. 1952), yhdysvaltalainen näyttelijä * Pamela Ryan (s. 1939), australialainen pika-aitajuoksija * Pamela Seaborne (1935–2021), brittiläinen pika-aitajuoksija * Pamela Colman Smith (1878–1951), brittiläis-yhdysvaltalainen taiteilija, kuvittaja, kirjailija, kustantaja ja okkultisti * Pamela Stephenson (s. 1949), uusiseelantilainen näyttelijä ja koomikko * Pamela Tola (s. 1981), suomalainen näyttelijä * Pamela Lyndon Travers, Helena Lyndon Goff (1899–1966), australialainen kirjailija, näyttelijä ja journalisti == Kuvitteellisia Pameloja == * Pamela Andrews, Samuel Richardsonin romaaneissa Pamela vainottuna ja Pamela naimisissa (alun perin yksi nide, 1740) * Pamela Johansson, televisiosarjassa Salatut elämät * Pamela Mahone, televisiosarjassa Pako == Laiva == *M/S Pamela == Lähteet == == Aiheesta muualla == Luokka:Etunimet
Panasonic Lumix DMC-GF1

Panasonic Lumix DMC-GF1 on Panasonicin Micro Four Thirds Lumix G-sarjaan kuuluva kamera. Kooltaan se vastaa Olympus PEN E-P1 kameraa, ja se on noin 35 % pienempi kuin aikaisemmat Lumix G-kamerat. GF1:ssä on sama 12,1 megapikselin kenno kuin G1:ssä, ja se kykenee tallentamaan 1280 × 720 videota AVCHD Lite -muodossa. Siihen on lisävarusteena saatavissa elektroninen etsin, jota ilman kuvan sommittelu tapahtuu 3 tuuman ja 460 000 pikselin nestekidenäytön avulla. Puuttuvaa etsintä lukuun ottamatta GF1:n ominaisuudet vastaavat läheisesti Panasonicin muita malleja, kuten G2:ta. == Aiheesta muualla == *Rumored Micro Four Thirds Panasonic GF1 gets pictured *Panasonic unveils DMC-GF1 Micro four- thirds camera *Panasonic Lumix GF1 review, Dpreview *Hands On with Panasonic's Tiny SLR *The Vimeo Panasonic DMC-GF1 Group Lumix DMC-GF1
Yosuke Nozawa

Yosuke Nozawa (; s. 9. marraskuuta 1979) on japanilainen jalkapalloilija, pelipaikaltaan maalivahti. Hän edustaa Shonan Bellmarea, jossa hän on pelannut vuodesta 2009 lähtien. Nozawa on pelannut aiemmin myös Albirex Niigatassa ja Shimizu S-Pulsessa. Hän on ollut joukkueensa ykkösmaalivahti sekä Albirexissa että Shonanissa ja oli mukana nostamassa Shonania J. Leaguen 2. divisioonasta pääsarjaan vuonna 2009. == Lähteet == Nozawa, Yosuke Luokka:Vuonna 1979 syntyneet Luokka:Elävät henkilöt
20 Golden Greats (Buddy Holly & The Crickets)

20 Golden Greats on rock 'n' rollin pioneeriyhtye Buddy Holly & The Cricketsin kokoelmalevy vuodelta 1978 ja se sisältää äänityksiä vuosilta 1956–1958. Levyn on julkaissut yhdysvaltalainen MCA Records. Euroopan markkinoille levyä on valmistanut Saksassa Ariola Benelux B.V., jonka toimipaikka on sijainnut Haarlemissa. Levykannen on suunnitellut Jan Fijnheer. == Kappaleet == Sivu 1 # "That'll Be the Day" (Allison – Holly – Petty) 1957 # "Peggy Sue" (Allison – Holly – Petty) 1957 # "Words of Love" (Holly) 1957 # "Every Day" (Hardin – Petty) 1957 # "Not Fade Away" (Petty – Hardin) 1957 # "Oh Boy" (Petty – West – Tilghman) 1957 # "Maybe Baby" (Hardin – Petty) 1958 # "Listen to Me" (Hardin – Petty) 1958 # "Heartbeat" (Montgomery – Petty) 1958 # "Think It Over" (Holly – Petty – Allison) 1958 Sivu 2 # "It Doesn’t Matter Anymore" (Anka) 1959 # "It's So Easy" (Holly – Petty ) 1958 # "Well...All Right" (Holly – Allison – Petty – Mauldin) 1958 # "Rave On" (West – Tilghman – Petty) 1958 # "Raining in My Heart" (B & F Bryant) 1959 # "True Love Ways" (Petty – Holly) 1960 # "Peggy Sue Got Married" (Holly) 1959 # "Bo Diddley" (McDaniel) 1962 # "Brown Eyed Handsome Man" (Berry) 1962 # "Wishing" (Holly – Montgomery) 1963 == Lähteet == * Buddy Holly & The Crickets LP 20 Golden Greats (MCA Records 201 367, 1978) Luokka:Vuoden 1978 kokoelma-albumit Luokka:Yhdysvaltalaiset rockalbumit
Panasonic Lumix DMC-G1

Panasonic Lumix DMC-G1 on Panasonicin valmistama ensimmäinen Micro Four Thirds -standardin mukainen järjestelmäkamera. Standardin uutuus oli vanhemmasta Four Thirds -standardista poiketen perinteisen optisen etsimen korvaaminen elektronisella, ja tämän mahdollistamana pienempi kennon ja objektiivin välinen etäisyys, mikä mahdollistaa kooltaan pienemmät objektiivit ja kamerat. G1 esiteltiin photokina 2008 -näyttelyssä, ja sen myynti Euroopassa alkoi marraskuussa 2008. G1:stä seurasi video-ominaisuuksiltaan edistynyt GH1, sekä hyvin pienikokoinen GF1, joka elektronisen etsimen puuttumista ja video- ominaisuuksia lukuun ottamatta oli ominaisuuksiltaan vastaava. Vuonna 2010 G1:tä seurasi videotallennukseen kykenevä G2 sekä edullisempi G10. ==Lähteet== * Overview and technical specifications – Panasonicin nettisivut * Panasonic Lumix DMC-G1 Review – Digital Camera Resource Page * Panasonic Lumix DMC-G1 Review – Digital Photography Review * Panasonic Lumix DMC-G1 Review – Imaging Resource Lumix Dmcg1
Hurrikaani Alex (2010)

Hurrikaani Alex oli vuoden 2010 Atlantin hurrikaanikauden ensimmäinen trooppinen sykloni, joka Meksikon rannikolle rantautuessaan oli 2. luokan hurrikaani. Se aiheutti ainakin 51 kuolonuhria ja lähes kahden miljardin dollarin aineelliset vahingot. Edellisen kerran Yhdysvalloissa oli kesäkuussa hurrikaani vuonna 1995. Yhdysvaltain etelärannikon osavaltioiden rannoilta löydettiin öljyä. Aaltojen vuoksi Meksikonlahden öljyonnettomuuden ympäristöhaittojen torjunta jouduttiin keskeyttämään, mutta öljyn talteenottoa itse vuotokohdasta voitiin jatkaa. Presidentti Barack Obama julisti Texasiin hätätilan. ==Hurrikaanin muodostuminen ja kehitys == Kansallinen hurrikaanikeskus ilmoitti trooppisesta aallosta ensimmäisen kerran 20. kesäkuuta sen ylittäessä Windwardsaaria, mutta todennäköisyyttä siitä, että aalto kehittyisi sykloniksi, pidettiin pienenä. Myrskyn muodostumisen jälkeen 25. kesäkuuta Jukatanin niemimaalle annettiin myrskyvaroitus Samana päivänä Hondurasin viranomaiset antoivat myrskyvaroituksen Roatánin, Guanajan ja Útilan saarille. Nicaraguassa, Guatemalassa ja El Salvadorissa kuoli vähintään kymmenen ihmistä tulvien ja maanvyöryjen vuoksi. ==Jälkitoimet vahinkoja kärsineillä alueilla== Teksasin kuvernööri Rick Perry lähetti kadonneitten etsintään erikoistunutta henkilöstöä Laredoon ja San Antonioon Rio Granden jokilaakson tulvimisen vuoksi, jonka odotettiin pahenevan toisen myrskyn lähestyessä. ==Lähteet== Alex (2010)
Kanadan parlamentti

Kanadan parlamentti (, ) on Kanadan lainsäädäntövaltaa käyttävä elin, ja se koostuu kolmesta osasta: monarkista, edustajainhuoneesta ja senaatista. Parlamenttirakennus sijaitsee Ottawassa Parlamentin kukkulalla. Parlamentin toiminnasta raportoi mm. The Hill Times -sanomalehti. == Lähteet == Luokka:Kanadan politiikka Luokka:Kansalliset parlamentit
Kubatši (taajama)

Kubatši () on kaupunkimainen taajama Dagestanin Dahadajevin piirissä Venäjällä. Asukkaita on 2 900 henkeä (vuonna 2009). Taajaman asukkaat puhuvat dargin kielen kubatšin murretta, jota toisinaan pidetään itsenäisenä kielenä. Virallisesti kubatšilaiset ovat dargeja, mutta eräät tutkijat katsovat heidän olevan erillinen kansa. 400–900-luvuilla Kubatšin kylä oli yksi Kaukasian koillisosan keskuksista. Sen asukkaista käytettiin iranilaista nimitystä zirihgeranit ”panssaripaidan tekijät”. Sama merkitys on myöhemmällä turkkilaisella nimityksellä kubatši. 500-luvulta lähtien kylä maksoi veroa Persialle. Vuosina 738–739 sen valloittivat arabit ja vuonna 1396 Timur Lenkin joukot. 1200–1300-lukujen vaihteessa asukkaat kääntyivät muslimeiksi. Kubatšin vanha osa on tyypillinen suuri vuoristokylä. Sen kivirakennukset on pystytetty vuorten etelärinteiden terasseille ahtaasti kylän puolustusta silmällä pitäen. Nähtävyyksiin kuuluu kaksi osittain säilynyttä puolustustornia, Dagestanin ainoa pelkästään naisille tarkoitettu moskeija sekä rakennuksia koristavat reliefit. 1960-luvulta lähtien taajama on laajentunut huomattavasti. Kubatši on yksi Dagestanin käsityötaiteen keskuksista. Sen asukkaat olivat kuuluisia aseseppiä jo varhaisella keskiajalla. 1700–1800-luvuilla korkealle tasolle kohosivat kultasepän- ja metallityöt sekä kiven, puun ja luun käsittely. Vuodesta 1923 lähtien taajamassa on toiminut hopea-astioita ja koruja valmistava taidekäsityöyritys. ==Lähteet== ==Aiheesta muualla== * Kubatšin taajamalle omistettu sivusto Luokka:Dagestanin kaupunkimaiset taajamat Luokka:Dahadajevin piiri
Kubatši

Kubatši voi tarkoittaa seuraavia asioita: * Kubatši, taajama Dagestanin Dahadajevin piirissä Venäjällä * kubatši, Kubatšin taajaman asukkaiden puhuma kielimuoto * kubatšilaiset, Kubatšin taajamasta kotoisin oleva etninen ryhmä.
Kanadan edustajainhuone

Kanadan edustajainhuone (, ) on Kanadan parlamentin alahuone, jossa on 338 jäsentä. Parlamentin ylähuone on nimeltään senaatti. Viimeisimmät vaalit käytiin lokakuussa 2019. Vaikka liberaalipuolue menettikin paikkoja, se säilytti asemansa suurimpana puolueena ja puolueen puheenjohtaja Justin Trudeau jatkoi pääministerinä. Puolueella tulee olla vähintään 12 edustajaa, jotta se saa virallisen aseman parlamentaarisia prosesseja varten. Liberaalipuolueen lisäksi konservatiivipuolue, Bloc Québécois -puolue ja uusi demokraattinen puolue saivat tarpeeksi paikkoja. == Vaalipiirit ja vaalitapa == Edustajainhuoneen vaalit pidetään neljän vuoden välein. Vuonna 2003 voimaan astunut laki määrittelee vaalipäiväksi lokakuun kolmannen maanantain neljä vuotta viimeisimpien vaalien jälkeen. Kanadassa on käytössä enemmistövaalitapa, jossa sovelletaan pluraliteettijärjestelmää (). Näin ollen Kanada jakautuu 338 yksittäiseen vaalipiiriin (, ), joista kustakin valitaan yksi eniten ääniä saanut edustaja alahuoneeseen. Yksi edustaja edustaa laskennallisesti 100 000 kansalaista. Provinssien ja territorioiden kohdalla edustajainhuoneen paikat jakautuvat seuraavalla tavalla: Provinssi tai territorio Paikkoja Brittiläinen Kolumbia 42 Alberta 34 Saskatchewan 14 Manitoba 14 Ontario 121 Quebec 78 Newfoundland ja Labrador 7 New Brunswick 10 Nova Scotia 11 Prinssi Edwardin saari 4 1 1 1 == Edustajainhuoneen jäsenet == Kanadan edustajainhuoneen jäsenet tekevät parlamenttityötä 26 komiteassa. Ne syventyvät johonkin tiettyyn aihealueeseen ja raportoivat tekemisistään parlamentille. Esimerkkejä komiteoista ovat mm. LANG (viralliset kielet), FINA (talous), NDDN (kansallinen puolustus) ja INDU (teollisuus, tiede ja teknologia). Edustajat ovat parlamentissa pääsääntöisesti maanantaista perjantaihin. Tyypillinen edustajan työpäivä alkaa puoli yhdeksältä aamulla ja päättyy puoli seitsemältä illalla. Huhtikuussa 2020 edustajainhuoneen jäsenen palkkio oli 182 600 Kanadan dollaria (noin 117 000 euroa) vuodessa. Edustajien palkkiosta vähennetään 120 dollaria jokaista poissaolopäivää kohden, mikäli poissaolon syy on joku muu kuin esim. sairaus, virallinen edustusmatka tai vanhempainvapaa. Edustajat raportoivat läsnäolostaan kuukausittain. == Lähteet == Luokka:Kanadan politiikka Luokka:Alahuoneet
Zoja Kosmodemjanskaja

Zoja Anatoljevna Kosmodemjanskaja (, 13. syyskuuta 1923 Tambovin alueen Osinovyje Gain kylä – 29. marraskuuta 1941 Moskovan alueen Ruzan piirin Petrištševon kylä) oli venäläinen koulutyttö, josta tuli yksi Neuvostoliiton suuren isänmaallisen sodan sankarihahmoista. Legenda Kosmodemjanskajasta perustuu Pjotr Lidovin Pravdassa julkaisemaan esseeseen "Tanja". Julkaistun esseen luettuaan diktaattori Josif Stalin päätti, että kyseessä oli todellinen "kansansankaritar". Tämän jälkeen neuvostopropaganda keskittyi tarinan ylistämiseen.Mikhail Gorinov, Zoya Kosmodemyanskaya (1923–1941) , Otechestvennaya istoriia, №1, 2003, Monien muiden "Suuren isänmaallisen sodan" sankaritarinoiden tapaan Kosmodemjanskajan tarinan todenperäisyys ei ole täysin varmaa. Syyskuussa 1991 Aleksandr Zhovtis julkaisi Argumenty i Fakty-aikakauslehdessä artikkelin, joka kyseenalaistaa tarinan todenperäisyyden.Argumenty i Fakty. nro 39, 1991."Suuren Isänmaallisen sodan legendat. Zoja Kosmodemjanskaja" Zoja Kosmodemjanskaja syntyi virkailijaperheeseen. Hän kävi koulua Moskovassa ja liittyi vuonna 1938 Komsomoliin. Lokakuussa 1941 hän liittyi vapaaehtoisena Komsomolin partisaanijoukkueeseen, joka ylitti rintamalinjan Naro-Fominskin lähellä. Saksalaiset saivat Kosmodemjanskajan kiinni marraskuun lopulla Petrištševon kylässä. Hänet hirtettiin kuulustelujen ja kidutusten jälkeen. Kosmodemjanskajalle myönnettiin hänen kuolemansa jälkeen Neuvostoliiton sankarin arvonimiУказ Президиума Верховного Совета СССР «О присвоении звания Героя Советского Союза т. т. Гурьянову М. А., Космодемьянской З. А., Кузину И. Н., особо отличившимся в партизанской борьбы в тылу против немецких захватчиков» от 16 февраля 1942 года // Ведомости Верховного Совета Союза Советских Социалистических Республик : газета. — 1942. — 10 марта (№ 7 (166)). — С. 1.. Hänelle on omistettu lukuisia kaunokirjallisia ja taideteoksia. Neuvostoliitossa hänen mukaansa nimettiin lukuisia katuja ja muita kohteita. ==Kirjallisuutta== * Kosmodemjanskaja, L. Kertomus Zojasta ja Shurasta. Suom. Eira Haahti. Petroskoi: Karjalais-suomalaisen SNT:n valtion kustannusliike, 1954. ==Lähteet== Luokka:Neuvostoliiton sankarit Luokka:Neuvostoliittolaiset henkilöt Luokka:Vuonna 1923 syntyneet Luokka:Vuonna 1941 kuolleet
Neljänkymmenen kirje

Neljänkymmenen kirje () eli Julkinen kirje Viron SNT:stä (vir. Avalik kiri Eesti NSV-st) on neljänkymmenen virolaisen sivistyneistön edustajan allekirjoittama julkilausuma 28. päivältä lokakuuta 1980. Kirjoittajat halusivat puolustaa viron kieltä ja vastustaa venäläistämistä sekä vallanpitäjien omavaltaista menettelyä näiden tukahduttaessa syksyn nuorisolevottomuuksia. Kirje osoitettiin Pravda-, Rahva Hääl- ja Sovetskaja Estonija -lehtiin. Mikään niistä ei julkaissut kirjettä, eikä sitä käsitelty Neuvostoliitossa julkisesti lainkaan. Kirje levisi Virossa laajalti kädestä käteen, ja sitä levitettiin myös ulkomailla. Ensimmäinen julkaisu tapahtui Tukholmassa Eesti Päevalehdessä 10. joulukuuta 1980 ja seuraavana vuonna emigranttijulkaisussa Tulimuld (4/1981). Virossa kirjeestä saatiin tietoa muun muassa Radio Libertyn ja Voice of American lähetyksistä. Ensimmäinen virallinen julkaisu tapahtui Virossa vasta vuonna 1988 Vikerkaar-lehdessä. Suomessa Suomen Kuvalehti ei julkaissut tarjottua kirjettäNeljänkymmenen kirje, s. 201., ja suomennos ilmestyi Näköpiiri-lehdessä (2/1981). Kommunistihallinto alkoi painostaa kirjeen allekirjoittajia perumaan allekirjoituksensa, ja pari heistä suostuikin. KGB suoritti Jaan Kaplinskin luona kotietsinnän. Neljä allekirjoittajaa menetti työnsä.Neljänkymmenen kirje, s. 142–178. Kirjeessä tuotiin painokkaasti julki Viron sivistyneistön tyytymättömyys silloiseen yhteiskunnallis-poliittiseen tilanteeseen, ja kirje kohensi virolaisten mielialoja ja paransi kulttuurieliitin ja kansan välejä.Neljänkymmenen kirje, s. 218. ==Allekirjoittajat== *Priit Aimla *Kaur Alttoa *Madis Aruja *Lehte Hainsalu *Mati Hint * Fred Jüssi *Aira Kaal *Maie Kalda *Tõnu Kaljuste *Toomas Kall *Jaan Kaplinski *Peet Kask *Heino Kiik *Jaan Klõšeiko *Kersti Kreismann *Alar Laats *Aare Laht *Andres Langemets *Marju Lauristin *Peeter Lorents *Vello Lõugas *Endel Nirk *Lembit Peterson *Arno Pukk *Rein Põllumaa *Paul-Eerik Rummo *Rein Ruutsoo *Tõnis Rätsep *Ita Saks *Aavo Sirk *Mati Sirkel *Jaan Tamm *Rein Tamsalu *Andres Tarand *Lehte Tavel *Peeter Tulviste *Mati Unt *Arvo Valton *Juhan Viiding *Aarne Üksküla == Lähteet == * === Viitteet === ==Aiheesta muualla== * * Avalik kiri Eesti NSVst ajalehtedele Pravda, Rahva Hääl ja Sovetskaja Estonija. * Letter of 40 Intellectuals Luokka:Viron historia Luokka:Neuvostoliiton historia Luokka:Kirjeet Luokka:1980
Tsug Teutšež

Tsug Teutšež (, adygeksi Теуцожь Цыгъу, Teutsož Tsygu, oikea nimi Tagir Alijevitš Teutšež, Тагир Алиевич Теуче́ж; 15. elokuuta 1855 nykyisen Adygeian Teutšežin piirin Gabukain kylä – 26. tammikuuta 1940 saman piirin Ponežukain kylä) oli adygelainen kansanrunoilija. Tsug Teutšež syntyi köyhän talonpojan perheeseen. Lapsena hän työskenteli renkinä. Myöhemmin hän tuli tunnetuksi taitavana satulaseppänä. Teutšež esitti kansanlauluja jousisoittimen säestyksellä. Lauluissaan hän ylisti adygejen vapaustaistelua 1800-luvun puolivälissä ja arvosteli satiirisesti yhteiskunnallista epäoikeudenmukaisuutta. 1930-luvulla hän sepitti ajankohtaisia neuvostoaiheisia ja adygejen historiasta kertovia runoelmia. Runoilija on palkittu työn punaisen lipun kunniamerkillä. Adygeian Teutšežin piiri on nimetty hänen mukaansa. Adygeiskin kaupunki kantoi hänen nimeään vuosina 1976–1990. Ponežukaissa toimii hänelle omistettu museo. ==Lähteet== Luokka:Adygeialaiset henkilöt Luokka:Neuvostoliittolaiset runoilijat Luokka:Venäläiset runoilijat Luokka:Vuonna 1855 syntyneet Luokka:Vuonna 1940 kuolleet
Katukiekon maailmanmestaruuskilpailut

Katukiekon maailmanmestaruuskilpailut järjestetään kahden vuoden välein lukuun ottamatta vuosina 1996 ja 1999 järjestys oli erilainen. Suomi voitti ensimmäisen mitalinsa vuoden 2019 maailmanmestaruuskilpailuissa. Kyseessä oli hopeamitali, jonka Suomi otti edettyään turnauksen finaaliin, jossa kuitenkin kisaisäntä Slovakia voitti sen 4-3\. ==MM-kilpailut ja mitalistit== Vuosi Kulta Hopea Pronssi Paikka 1996 Bratislava (Slovakia) 1998 Litomerice (Tšekki) 1999 Zvolen (Slovakia) 2001 Toronto (Kanada) 2003 Sierre (Sveitsi) 2005 Pittsburgh (Yhdysvallat) 2007 Ratingen (Saksa) 2009 Pilsen (Tšekki) 2011 Bratislava (Slovakia) 2013 St. John's (Kanada) 2015 Zug (Sveitsi) 2017 Pardubice (Tšekki) 2019 Košice (Slovakia) == Mitalitilastot == Nro Maa Kultaa Hopeaa Pronssia 1 5 3 3 2 5 2 6 3 3 5 3 4 0 1 0 4 0 1 0 4 0 1 0 5 0 0 1 == Lähteet == *
Gärdehov

Gärdehov on Sundsvallissa Ruotsissa sijaitseva Pohjois-Ruotsin suurin urheilu- ja messukeskus. Keskus sisältää mm. jalkapallo- ja jääpallokenttiä, kaksi jäähallia, curlinghallin ja täysimittaisen sisäjalkapallohallin. HockeyAllsvenskanissa pelaava jääkiekkojoukkue IF Sundsvall Hockey pelaa kotiottelunsa Gärdehovin vuonna 1966 valmistuneessa 2500-paikkaisessa jäähallissa. Myös jääpallojoukkue Selånger SK Bandy pitää Gärdehovia kotipaikkanaan. Gärdehovissa pidettyjä merkittäviä tapahtumia ovat mm. Melodifestivalen ja Ruotsin Gladiaattorit-sarjan kuvaukset. == Lähteet == Luokka:Ruotsin jäähallit Luokka:Ruotsin jalkapallostadionit Luokka:Ruotsin tekojääradat Luokka:Sundsvallin kunta
Paul Hymans

Paul Louis Adrien Henri Hymans (23. maaliskuuta 1865 Ixelles/Elsene – 8. maaliskuuta 1941 Nizza, Ranska)http://www.ars-moriendi.be/HYMANS_FR.HTM oli belgialainen poliitikko ja Kansainliiton yleiskokouksen puheenjohtaja vuosina 1920–1921 ja 1932-33http://www.questia.com/PM.qst?a=o&d;=78758392 . Hymansin johtoajatuksena oli vakauttaa Liettua siten, että muodostettaisiin sotilasliitolla Puolan ja Liettuan kesken valtiollinen yhtenäisyys, joka oli poistunut Liettuan suuriruhtinaskunnan ja Puolan kuningaskunnan valtioliiton alueen tultua päättyneeksi Puolan kolmannessa jaossa 1795. Tämän lisäksi Liettua saisi takaisin Memelin alueen Saksalta. Paul Hymans johti Kansainliiton selvitystyötä Keski-Liettuan tasavaltaan liittyen, jonka tuloksen Liettua hylkäsi. == Lähteet == Luokka:Belgialaiset poliitikot Luokka:Belgian ulkoministerit Luokka:Vuonna 1865 syntyneet Luokka:Vuonna 1941 kuolleet
NHL Slapshot

NHL Slapshot on Wiille kehitetty NHL-aiheinen jääkiekkovideopeli. Se korvaa aiempien vuosien menetykset, sillä Wii:lle ei ole aiempina vuosina NHL- pelisarjan peliä, kuten PlayStation 3:lle ja Xbox 360:lle. Peliohjaimena käytetään Wii Remoteen liitettyä mailaa, jota oikealla tavalla heiluttamalla saadaan aikaiseksi laukaus tai taklaus. Peliohjain|thumb|right Pelissä ei pysty ottamaan tappeluita tai taklaamaan maalivahtia ja harhautuksia on vain yhdenlaisia. == Liigat == * NHL * AHL * Canadian Hockey League ** OHL ** QMJHL ** WHL * maajoukkueita (ei IIHF:n lisenssiä) == Ääniraita == == Aiheesta muualla == * Virallinen sivusto Luokka:Vuoden 2010 videopelit Luokka:NHL-pelit Luokka:Wii-pelit
Kanadan senaatti

Kanadan senaatti (, ) on Kanadan parlamentin ylähuone. Senaattiin kuuluu 105 jäsentä, jotka nimittää kenraalikuvernööri pääministerin ehdotuksesta. Senaattoreiden puoluejakauma noudattelee alahuoneen puoluejakaumaa, mutta muuttuu alahuonetta hitaammin sitä mukaa kun senaattorin virkoja tulee uudelleen täytettäviksi.http://www.finland.ca/public/default.aspx?nodeid=42998&contentlan;=1&culture;=fi- FI Senaatin tehtävänä on haastaa edustajainhuoneen ehdottamia lakeja ja tehdä niihin korjausehdotuksia. Lakiehdotuksien tulee saada sekä edustajainhuoneen että senaatin enemmistön tuki. Senaatti voi myös itse tehdä lakialoitteita.. Senaatin suurin ryhmä on itsenäisten senaattorien ryhmä, joka on puoluepoliittisesti sitoutumaton. Kanadan provinsseilla ja territorioilla on asukaslukuun perustuva määrä senaattoreita. Provinssi/ territorio Senaattorin alue Senaattorit Ontario Ontario 24 Quebec Quebec 24 Brittiläinen Kolumbia Länsi-Kanada 6 Alberta 6 Manitoba 6 Saskatchewan 6 Nova Scotia Rannikko 10 New Brunswick 10 Prinssi Edwardin saari 4 Newfoundland ja Labrador – 6 Yukon 1 Nunavut 1 Luoteisterritoriot 1 == Senaattorit == Senaattorien katsotaan Kanadassa edustavan ensisijaisesti alueita, provinsseja ja territorioita, sekä niiden intressejä, kun taas edustajainhuone edustaa kansalaisia. Lain mukaan Kanadan senaattorin tulee täyttää seuraavat edellytykset: * Kanadan kansalaisuus * 30–75 vuoden ikä * 4000 dollarin velaton omaisuus (määrä pysynyt samana vuodesta 1867) * Asuinpaikka sillä alueella, jota heidän on tarkoitus edustaa Senaattori voi myös menettää paikkansa, mikäli hän * tekevät konkurssin * syyllistyvät maanpetokseen tai muuhun vakavaan rikokseen * ovat poissa useammasta kuin kahdesta peräkkäisestä istunnosta * ottavat vastaan jonkin muun maan kansalaisuuden * menettävät senaattorin paikkaan oikeuttavat varat tai asuinpaikkansa * täyttävät 75 Senaattorin peruspalkka on 150 600 $ vuodessa (vuodesta 2018), jonka päälle maksetaan erilaisiin lisätehtäviin perustuvaa lisää. == Lähteet == * sv:Kanadas parlament#Senaten
Notoptera

Notoptera on pieni hyönteislahko, johon kuuluu vain noin 30 nykyään elävää lajia kahdessa eri heimossa. Lahko on kuitenkin laajemmin edustettuna erityisesti permikautisissa fossiileissa.http://palaeoentomolog.ru/Publ/Danila/PALS80.pdf Lahkon siivellisiä edeltäjiä tunnetaan permi-, jura- ja liitukautisista fossiiliesiintymistä. Meripihkaan säilyneitä yksilöitä tunnetaan etenkin eoseenikautisista balttisista meripihkoista. s. 108-109 Nimeä Notoptera ehdotettiin käyttöön jo vuonna 1915, mutta lahko nykyisessä merkityksessään kuvattiin vasta vuonna 2006.http://digitallibrary.amnh.org/dspace/bitstream/2246/5817/1/N3539.pdf Lahkoon kuuluvat lajit ovat siivettömiä ja muistuttavat ulkonäöltään suorasiipisiä, kummitus- tai rukoilijasirkkoja. Lajeja tavataan Pohjois- Amerikassa, Itä-Aasiassa ja itäisessä Afrikassa. Suuosat ovat purevat ja muodonvaihdos vaillinainen. == Lähteet == == Aiheesta muualla == * Notoptera Luokka:Uussiipiset
Gare de Cornavin

Gare de Cornavin (myös Genève-Cornavin) on Sveitsin länsiosassa sijaitsevan Geneven kaupungin päärautatieasema. Sen omistaa Sveitsin valtiollinen rautatieyhtiö SBB-CFF-FFS. Asema on avattu vuonna 1858 ja rakennettu uudelleen vuonna 1931. Nykyisen asemarakennuksen on suunnitellut Julien Flegenheimer. Gare de Cornavinin asemalta on suoria yhteyksiä eri puolille Sveitsiä (Bern, Basel, Zürich, Luzern, St. Gallen, Brig), Ranskaan (Pariisi, Lyon, Marseille, Montpellier, Nizza, Grenoble), Italiaan (Milano, Venetsia) ja Espanjaan (Barcelona). Läheiselle Geneven lentoasemalle on tiheät yhteydet. Sveitsin sisäiset yhteydet hoitaa pääosin valtiollinen SBB-CFF-FFS, Ranskan-yhteydet SNCF, Italian-yhteydet sekä SBB että italialainen FS sekä hotellijunaliikenteen Barcelonaan Elipsos. http://www.elipsos.com/htm/default.htm?lang=3 Elipsos Internacional S.A.:n kotisivut Geneven asema on myös tärkeä TPG:n raitiovaunuliikenteen sekä seudun bussiliikenteen solmukohta. == Lähteet == ==Aiheesta muualla== *Gare Cornavin Rail Europe -sivustolla thumb|left|TGV-juna Geneven asemalla Luokka:Sveitsin rautatieliikennepaikat Luokka:Geneven rakennukset ja rakennelmat
Ranskalais-belgialainen sarjakuva

Ranskalais-belgialainen sarjakuva on Ranskassa ja Belgiassa tehtyä sarjakuvaa. == Merkittäviä sarjakuvia == * René Goscinny ja Albert Uderzo: Asterix * Edgar P. Jacobs: Blake ja Mortimer * André Franquin: Niilo Pielinen * Alejandro Jodorowsky ja Jean Giraud: Incal * Jean-Michel Charlier ja Jean Giraud: Blueberry * Morris ja René Goscinny: Lucky Luke * André Franquin, Jijé ym.: Piko ja Fantasio * André Franquin: Marsupilami * Hergé: Tintti * Jacques Tardi: Adele Blanc-Secin uskomattomat seikkailut * Peyo: Smurffit * Jean- Claude Mézières ja Pierre Christin: Valerian ja Laureline * Jean-David Morvan ja Philippe Buchet: Sillage Luokka:Sarjakuva
Pepper Ann

Pepper Ann on yhdysvaltalainen piirrossarja, jonka loi Sue Rose. Sarjan ensimmäinen jakso esitettiin 13. syyskuuta 1997, ja sitä esitettiin vuoteen 2001 saakka. Sarja kuvaa teini-ikäisten elämää ja keskittyy 12-vuotiaan tytön fantasioihin ja tämän muuhun elämään.Pepper Ann Retrojunk Sarjaa on esitetty muun muassa Nickelodeonilla ja Walt Disney Television Animationilla.Nickelodeon Brings Back 90s Television Hits; Which Shows Will Make The Cut? Huffington Post == Lähteet == Luokka:1990-luvun piirrossarjat Luokka:Yhdysvaltalaiset televisiosarjat
Purjehdus kesäolympialaisissa 1956

Vuoden 1956 kesäolympialaisten purjehdus järjestettiin 26. marraskuuta – 5. joulukuuta 1956 Australiassa Port Phillipin lahdella. Laji oli olympialaisten ohjelmassa 11. kertaa. Mukana oli 154 osanottajaa 28 maasta. Tapahtumia oli viisi. == Mitalistit == Tapahtuma Kultaa Hopeaa Pronssia Finnjolla Paul Elvstrøm André Nelis John Marvin 12 m2 Sharpie Jest Peter Mander Jack Cropp Falcon IV Rolly Tasker John Scott Chuckles Jasper Blackall Terence Smith Star Kathleen Herbert Williams Lawrence Low Merope III Agostino Straulino Nicolò Rode Gem IV Durward Knowles Sloane Farrington Louhi Slaghoken II Folke Bohlin Bengt Palmquist Leif Wikström Tip Ole Berntsen Cyril Romain Andresen Christian von Bülow Bluebottle Graham Hargrave Mann Ronald Backus Jonathan Janson 5.5mR Rush V Lars Thörn Hjalmar Karlsson Sture Stork Vision Robert Stanley Perry Neil Aylmer Kennedy Cochran Patrick John Desmond Dillon David Graham Bowker Buraddoo Jock Sturrock Devereaux R. Mytton Douglas Raymond Buxton ==Mitalitaulukko== 1\. 2 0 0 2 2\. 1 1 0 2 3\. 1 0 1 2 4\. 1 0 0 1 5\. 0 1 2 3 6\. 0 1 1 2 8\. 0 1 0 1 8\. 0 1 0 1 9\. 0 0 1 1 ==Lähteet== *Sailing at the 1956 Melbourne Summer Games Luokka:Kesäolympialaiset 1956 1956
Utva

260px|right|Utvan tehdas Utva (suomeksi hanhi) on nykyisin serbialainen lentokonetehdas. Se sijaitsee Pančevossa Belgradin lähellä. Tehdas perustettiin vuonna 1937 Zemunissa. Sen toimeliain vaihe oli sosialistisen Jugoslavian aika. Se on valmistanut yli 900 lentokonetta. Viime aikoina nimi on vaihdellut: vuonna 1996 se yhdistettiin Lola-tehtaaseen. Vuonna 1999 Nato pommitti tehdasta voimakkaasti. Vuonna 2005 omistus vaihtui uudestaan ja tehtaan nimi on Utva Aircraft Industry ainakin länsimaiden kanssa käytävässä kaupassa. Yhtiössä on nykyisin vain 250 työntekijää. ==Nykyajan hankkeet== * G-4 Super Galeb on 1980-luvulla kehitetty sotilaskoulukone, jota päätyi etupäässä Serbian ilmavoimille. * Lasta 95 on peruskoulukone, Serbian ilmavoimat osti 16 konetta, Irak on tilannut 20 konetta. Ensilento 5. helmikuuta 2009. * Utva 96 on Utva 75:n korvaajaksi kaavailtu lentokone http://www.airserbia.com/magazin/vuk/Utva96/index.htm Utva 96 * Utva Vrabac (UAV Vrabac) on miehittämätön tiedustelulentokone. ==Historialliset lentokoneet== * 212 * 213 'Vihor' * Utva Aero 3 * Utva C-3 Troika * 56 * 60 ** 60-AT1 ** 60-AT2 ** 60-AG maatalousversio ** 60-AM lentoambulanssi ** 60H vesikone ** 60 V-51 * 65 ** 65 'Privrednik' maatalouskone ** 65 'Privrednik'-IO ** 65 'SuperPrivrednik'-350 * 66 ** 66-AM lentoambulanssi ** 66H ** 66V ** 66 Super STOL * Utva 75 ** 75A21 ** 75A41 ** 75AG11 ** 75 V-53 * Lasta **Utva Lasta 95 http://translate.google.com/translate?hl=en&sl;=sr&u;=http://www.politika.rs/rubrike/Ekonomija/t53749.lt.html&sa;=X&oi;=translate&resnum;=1&ct;=result&prev;=/search%3Fq%3Dwww.politika.rs/rubrike/Ekonomija/t53749.lt.html%26hl%3Den%26sa%3DG * Utva 96 * Mini UAV Raven * Medium UAV Image:Utva-75.jpg|Utva-75 Image:Utva 65-S.jpg|Utva-65 Image:Hydroutva.JPG|Utva-66H Image:Utva 213.jpg|Utva-213 ==Lähteet== ==Aiheesta muualla== * Tehtaan sivusto * Yugoslavia The Aviation Industry Luokka:Lentokonevalmistajat
Puolankajärvi

Puolankajärvi on järvi Puolangan kunnan keskustaajaman kohdalla ja siitä itään. Puolankajärven pinnankorkeus on 150,2 metriä ja suurin syvyys 19,1 metriä. Itä–länsisuunnassa järvi on nelisen kilometriä pitkä, mutta leveimmältä kohdaltaan vain noin kilometrin leveä. Järvi laskee Ristijärven, Pikku-Puution ja Ison Puutiojärven kautta Keskijokea pitkin Kiiminkijokeen eli se kuuluu Kiiminkijoen vesistöalueeseen. Puolankajärven keskivaiheilla sijaitsevan Housiussalmen itäpuoliseen perukkaan eli järven koillisnurkkaan Hetteenperälle laskee Kapustajoki, koillisesta Vilpusjärvestä taas Vilpusjoki ja kaakosta pieni Morsiuspuro-niminen puro. Puolangan kuntakeskus sijaitsee järven pohjoisrannalla Huosiussalmesta länteen, aina luoteiskolkan Pappilanlahteen ja siitä vielä hieman etelään Puolanka-nimiseen tilaan saakka. Ristijärveen Puolankajärven yhdistää kapea salmi Ryhtälänniemen lähistöllä. Puolankajärven pohjoisrannalla on venesatama ja uimaranta, toinen yleinen uimapaikka laitureineen on Puolangan koulukeskuksen kohdalla. Pappilanlahdella on leirintäalue. == Lähteet == Luokka:Kiiminkijoen vesistö Luokka:Puolangan järvet
Albert Göring

Albert Göring () oli saksalainen liikemies ja aristokraatti, joka pelasti toisinajattelijoita ja juutalaisia natsien vainoilta Kolmannen valtakunnan aikana käyttämällä hyväksi sukulaisuuttaan Saksan valtakunnanmarsalkka Hermann Göringiin, joka oli hänen vanhempi veljensä. Albert Göring toimi miehitetyssä Tšekkoslovakiassa Škodan vientipäällikkönä. Rasitteenaan kansallissosialismissa tahriintunut sukunimensä Albert joutui toisen maailmansodan jälkeen tuuliajolle kuollen unohdettuna ja varattomana vuonna 1966. Hänen ansionsa vainottujen auttajana ovat tulleet julkisuuteen vasta myöhemmin. Juutalaisten muistokeskus Yad Vashem selvittää, voidaanko Göring liittää kunnianosoitukseksi kansojen oikeamielisten listalle. == Lähteet == == Aiheesta muualla == * Albert Goering Luokka:Saksalaiset liikemiehet Luokka:Holokausti Luokka:Škoda Luokka:Vuonna 1895 syntyneet Luokka:Vuonna 1966 kuolleet
Atlantique

Atlantique on yksi Beninin departementeista. Sen pääkaupunki on Allada. Departementin pinta-ala 3 233 km2 ja väkiluku oli Beninin departementeista suurin, vuoden 2006 heinäkuussa 982 300.Benin: Provinces Citypopulation Departementti sijaitsee Beninin etelärannikolla. == Piirikunnat == Atlantiquen piirikunnat ovat: *Abomey-Calavi *Allada *Kpomassè *Ouidah *Sô-Ava *Toffo *Tori-Bossito *Zè == Lähteet == == Aiheesta muualla == Luokka:Beninin departementit
Purjehdus kesäolympialaisissa 1960

Vuoden 1960 Rooman kesäolympialaisten purjehdus järjestettiin 29. elokuuta – 7. syyskuuta 1960 Italiassa Napolinlahdella. Laji oli mukana olympialaisten ohjelmassa 12:tta kertaa. Mukana oli 289 osanottajaa 45 maasta. Tapahtumia oli viisi. ==Mitalistit== Tapahtuma Kultaa Hopeaa Pronssia Finnjolla Paul Elvstrøm Aleksander Tšutšelov André Nelis Flying Dutchman Sirene Peder Lunde Bjørn Bergvall Skum Hans Fogh Ole Erik Petersen Macky VI Rolf Mulka Ingo von Bredow Star Tornado Timir Pinegin Fjodor Šutkov Ma'Lindo Mario G. Quina Josè Manuel Gentil Quina Shrew II William W. Parks Robert Sherman Halperin Louhi Nirefs Kruununprinssi Konstantin Odysséas Eskitzóglou Geórgios Zaḯmis Tango Jorge Salas Chávez Héctor Calegaris Jorge del Río Sálas Venilia Antonio Cosentino Antonio Ciciliano Giulio De Stefano 5.5mR Minotaur George O'Day James Hunt David Smith Web II William Berntsen Søren Hancke Steen Christensen Ballerina IV Henri Copponex Manfred Metzger Pierre Girard ==Mitalitaulukko== 1\. 1 2 0 3 2\. 1 1 0 2 3\. 1 0 1 2 4\. 1 0 0 1 4\. 1 0 0 1 6\. 0 1 0 1 6\. 0 1 0 1 8\. 0 0 1 1 8\. 0 0 1 1 8\. 0 0 1 1 8\. 0 0 1 1 ==Lähteet== *Sailing at the 1960 Roma Summer Games Luokka:Kesäolympialaiset 1960 1960
Frank Launder

Frank Launder () oli brittiläinen elokuvakäsikirjoittaja, -ohjaaja ja tuottaja. Launder tunnetaan parhaiten yhteistyöstään Sidney Gilliatin kanssa. He aloittivat yhdessä käsikirjoittajina (muun muassa Nainen katoaa (1938) ja Yöpikajuna (1940)). Sota-avioliitto (1943) oli ensimmäinen heidän ohjaamansa elokuva. Launder ja Gilliat perustivat 1945 Individual Pictures -tuotantoyhtiön, jolle Gilliat ohjasi lähinnä komedioita ja Launder jännityselokuvia. Launderin tunnetuimpia ohjaustöitä ovat Man-saaren arvoitus (1946) ja Sininen laguuni (1948). == Valikoitu filmografia == Vuosi Alkuperäinen nimi Suomenkielinen nimi Launderin tehtävä Gilliatin tehtävä 1933 You Made Me Love You käsikirjoittaja - 1938 The Lady Vanishes Nainen katoaa käsikirjoittaja käsikirjoittaja 1940 Night Train to Munich Yöpikajuna käsikirjoittaja käsikirjoittaja 1942 The Young Mr Pitt käsikirjoittaja käsikirjoittaja 1943 Millions Like Us Sota-avioliitto käsikirjoittaja, ohjaaja käsikirjoittaja, ohjaaja 1944 Two Thousand Women 2000 naista käsikirjoittaja, ohjaaja käsikirjoittaja 1945 The Rake's Progress Hurjastelija käsikirjoittaja käsikirjoittaja, ohjaaja, tuottaja 1946 I See a Dark Stranger Man-saaren arvoitus käsikirjoittaja, ohjaaja, tuottaja käsikirjoittaja, tuottaja 1946 Green for Danger Vihreä vaara tuottaja käsikirjoittaja, ohjaaja, tuottaja 1947 Captain Boycott Kapteeni Boycott käsikirjoittaja, ohjaaja, tuottaja tuottaja 1948 The Blue Lagoon Sininen laguuni käsikirjoittaja, ohjaaja, tuottaja tuottaja 1950 State Secret Valtiosalaisuus tuottaja ohjaaja 1950 The Happiest Days of Your Life käsikirjoittaja, ohjaaja, tuottaja tuottaja 1951 Lady Godiva Rides Again Meidän kaunotarten kesken käsikirjoittaja, ohjaaja, tuottaja tuottaja 1953 The Story of Gilbert and Sullivan tuottaja käsikirjoittaja, ohjaaja 1954 The Belles of St Trinian's Kauhukakarat käsikirjoittaja, ohjaaja, tuottaja tuottaja, käsikirjoittaja 1954 The Constant Husband Naiset ja ikuinen aviomies tuottaja käsikirjoittaja, ohjaaja, tuottaja 1955 Geordie käsikirjoittaja, ohjaaja, tuottaja tuottaja, käsikirjoittaja 1956 The Green Man Majatalon salaisuus käsikirjoittaja, tuottaja tuottaja, käsikirjoittaja 1957 Blue Murder at St Trinian's Kauhukakarat tappotuulella käsikirjoittaja, ohjaaja, tuottaja käsikirjoittaja, tuottaja 1957 The Smallest Show on Earth Pennitön perintö tuottaja tuottaja 1957 Fortune Is a Woman Murhapoltto? käsikirjoittaja, tuottaja käsikirjoittaja, ohjaaja 1959 The Bridal Path käsikirjoittaja, ohjaaja, tuottaja tuottaja 1959 Left Right and Center käsikirjoittaja, tuottaja käsikirjoittaja, ohjaaja 1960 The Pure Hell of St Trinian's käsikirjoittaja, ohjaaja, tuottaja käsikirjoittaja, tuottaja 1965 Ring of Spies käsikirjoittaja - 1965 Joey Boy käsikirjoittaja, ohjaaja - 1966 The Great St Trinian's Train Robbery käsikirjoittaja, ohjaaja tarina, ohjaaja == Lähteet == Luokka:Brittiläiset elokuvaohjaajat Luokka:Brittiläiset elokuvakäsikirjoittajat Luokka:Brittiläiset elokuvatuottajat Luokka:Vuonna 1906 syntyneet Luokka:Vuonna 1997 kuolleet
Alibori

Alibori on Beninin pohjoisin ja pinta-alaltaan suurin departementti. Sen pinta-ala on 25 683 neliökilometriä. Asukkaita on 655 950 henkeä (vuonna 2009). Aliborin departementti rajoittuu Burkina Fasoon, Nigeriin ja Nigeriaan sekä Beninin Atakoran ja Borgoun departementteihin. Se erotettiin Borgousta vuonna 1999 ja nimettiin Nigerin sivujoen Aliborin mukaan. Departementtiin kuuluu kuusi piirikuntaa: Banikoara, Gogounou, Kandi, Karimama, Malanville ja Ségbana. Pääkaupunkina on toiminut vuodesta 2008 lähtien Kandi. Departementin asukkaat ovat etupäässä barboja, fulbeja ja dendejä. Se on tärkeää puuvillantuotantoaluetta ja Malanville on huomattava markkinapaikka. Matkailijoita houkuttelee W-kansallispuisto. ==Lähteet== *
Täydellinen maailma

Täydellinen maailma on: *Poutahaukkojen vuoden 1997 musiikkialbumi *Clint Eastwoodin ohjaama ja tähdittämä vuoden 1993 elokuva
Merkkiviittaus

Merkkiviittaus eli nimiviittaus (usein myös entiteettiviittaus tai pelkkä entiteetti) on HTML:ssä ja muissa merkintäkielissä keino sisällyttää tekstitallenteeseen sellaisia kirjoitusmerkkejä, joita ei voida kirjoittaa sellaisinaan, koska ne eivät sisälly koodattaessa käytettävään merkistöön tai näppäimistöön tai koska niille on määritetty erikoistehtäviä. Merkki- tai nimiviittaus upotetaan HTML-sivulle erityisenä koodina, joka alkaa `&`-merkillä ja päättyy puolipisteeseen (`;`). Selaimen tehtävä on esittää viittaus oikean näköisenä merkkinä, mikä tosin edellyttää, että merkki sisältyy myös käytettävään fonttiin. Esimerkiksi Ä-kirjain ei sisälly ASCII- merkistöön, mutta se voidaan silti koodata pelkillä ASCII-merkeillä, kun käytetään suuraakkosen nimiviittausta `&Auml;` tai vastaavaa pienaakkosen nimiviittausta `&auml;` (A-kirjaimeen liitetty lyhenne uml viittaa saksassa tavattavaan umlaut-ilmiöön, jota oikeinkirjoituksessa tavallisesti ilmentää kantakirjaimen yläpuolelle tarkkeeksi lisättävä pistepari). Pienemmyysmerkki (<) sen sijaan sisältyy ASCII-merkistöön, mutta merkintäkielissä se toimii tavallisesti alkumerkkinä (ikään kuin kulmasulkeena) piiloon jäävissä tunnisteissa eli arkikielisesti tägeissä, joilla merkitään tallennetta rakenteellisesti jäsentävien elementtien alku ja loppu. Silloin kun pienemmyysmerkin ei ole tarkoitus aloittaa tunnistetta, voidaan käyttää nimiviittausta `&lt;` ( ’pienempi kuin’), joka selaimessa näkyy yksinkertaisesti pienemmyysmerkkinä. Koska &-merkki puolestaan toimii nimi- tai merkkiviittauksen alkumerkkinä, sekin on korvattava nimiviittauksella `&amp;` () tai vastaavalla merkkiviittauksella, jos sen halutaan näkyvän omana itsenään mutta selain tulkitsisi sen viittauksen alkumerkiksi. ==Sanallinen tai numeerinen viittaus== Nimiviittaus perustuu merkin (englanninkieliseen) nimeen tai lyhenteeseen, kun taas merkkiviittaus perustuu numeeriseen Unicode- tunnukseen. Nimiviittaus on määritetty vain osalle merkeistä, mutta numeerisesti voidaan viitata periaatteessa mihin tahansa Unicode-merkkiin (kontrollimerkkejä lukuun ottamatta). Unicode-tunnus esitetään tavallisesti heksadesimaalisessa muodossa, mutta etenkin merkkiviittauksessa voidaan käyttää myös vastaavaa desimaalista eli kymmenjärjestelmään perustuvaa lukua. Esimerkiksi kreikkalainen suuraakkonen sigma (jonka tunnus on U+03A3) voidaan sisällyttää HTML-koodiin seuraavanlaisia viittauksia käyttäen: * nimiviittaus: `&Sigma;` → Σ * desimaalinen merkkiviittaus: `&#931;` → Σ * heksadesimaalinen merkkiviittaus: `&#x3A3;` → Σ Desimaalisessa merkkiviittauksessa on siis &-merkin ja puolipisteen välissä ristikkomerkki, jota seuraa Unicode-tunnuksen arvoa vastaava kymmenjärjestelmän luku. Heksadesimaalisessa merkkiviittauksessa on ristikkomerkin lisäksi x-kirjain, jonka pitää XML- ja XHTML-koodissa olla nimenomaan pienaakkonen (sen sijaan itse heksadesimaalilukuun kuuluvat kirjaimet merkitään usein suuraakkosin, mutta pienaakkoset käyvät yhtä hyvin). Unicode-tunnuksen alkunolla voidaan merkkiviittauksesta jättää pois. ==Lähteet== * MOT: Tietotekniikan liiton ATK- sanakirja 5.0 (© Tietotekniikan liitto ry:n sanastotoimikunta). Luokka:Tietotekniikka
Tube Snake Boogie

Tube Snake Boogie on texasilaisen blues rock -yhtye ZZ Topin kappale vuodelta 1981. ”Tube Snake Boogie” on julkaistu singlenä, ja b-puolena on toiminut mm. kappaleet ”Don't Tease Me”, ja jo vuonna 1973 julkaistu hitti ”La Grange”. == Lähteet == Luokka:Vuoden 1981 kappaleet Luokka:ZZ Topin kappaleet
Heaven (kappale)

Heaven on Bryan Adamsin singlejulkaisu, joka julkaistiin 9. huhtikuuta 1985. Single nauhoitettiin New Yorkin kaupungissa sijaitsevalla Power Station- studiolla 6.-7. kesäkuuta 1983. Kappaleen ovat kirjoittaneet Bryan Adams ja Jim Vallance. Kappale julkaistiin Bryan Adamsin Reckless-albumilla vuonna 1984. Kesäkuussa 1985 single oli Billboardin singlelistan ensimmäisellä sijalla ja se saavutti kultarajan saman vuoden aikana Kanadassa. Singlen B-puoli vaihtelee eri maiden painoksissa. Toisessa versiossa on mukana kappale Kids Wanna Rock ja toisessa Diana. == Kappalelista == # # == Kokoonpano == * Bryan Adams – laulu, piano, perkussiot * Keith Scott – kitara * Rob Sabino – koskettimet * Dave Taylor – bassokitara * Steve Smith – rummut Luokka:Vuoden 1985 kappaleet Luokka:Bryan Adamsin kappaleet Luokka:Billboard Hot 100 -listan ykköset
Madridin teknillinen yliopisto

Madridin teknillinen yliopisto () on julkinen yliopisto, joka sijaitsee Madridin yliopistokaupungissa. Yliopisto on perustettu vuonna 1971, ja sen tiedekunnat ovat pääosin teknisiä, kuten tietotekniikka ja insinöörikoulutus. == Aiheesta muualla == * Virallinen sivusto Luokka:Espanjan yliopistot ja korkeakoulut Luokka:Madrid
Sevillan yliopisto

Sevillan yliopisto () on Sevillassa Espanjassa sijaitseva yliopisto. Yliopiston on perustanut Rodrigo Fernández de Santaella vuonna 1505, ja siellä voi opiskella esimerkiksi humanistisia ja matemaattisia tieteitä. == Historia == Espanjan kuningas Alfonso X antoi jo 1256 Sevillan kaupungille perustaa sinne studium latinan ja arabian opetusta varten, mutta tämä ei koskaan toteutunut. Vuonna 1502 Ferdinand ja Isabella vierailivat Sevillassa ja antoivat kaupunginhallitukselle luvan perustaa sinne oppilaitos teologian, kanonisen ja maallisen lain, lääketieteen ja vapaiden taitojen opettamiseksi. Vuonna 1505 Sevillan arkkidiakoni Rodrigo Fernández de Santaella sai paavi Julius II:n antamaan bullan yliopiston perustamisesta Sevillaan. Ensimmäiset opiskelijat aloittivat vuonna 1516. Yliopisto ja alun perin köyhille opiskelijoille suunnattu Neitsyt Marian ja Jeesuksen kollegio (Colegio de Santa María de Jesús), josta ajan mittaan tuli eliitin opinahjo, elivät tiiviissä yhteistyössä rinnakkain mutta erillisinä. Samalla kertaa v. 1503 perustettiin merenkulkijoiden opisto Universidad de Mareantes, jossa opetettiin merenkulkua, navigointia, kartanpiirtämistä, matematiikkaa ja sotilastaitoja. Tällä koululla ja siellä opiskelleilla merimiehillä ja upseereilla oli erittäin suuri merkitys löytöretkien aikaan ja Uuden maailman valloituksessa. Opisto hiipui kuitenkin 1600-luvulla Espanjan tieteen yleisen taantumisen myötä. 1760-luvulla Kaarle III:n hallituskaudella yliopistoa uudistettiin, ja kun jesuiittat oli karkotettu 1767, yliopisto otti entisen jesuiittakonventin tilat käyttöönsä. Taantumukselliset ja uudistusmieliset olivat vuorotellen niskan päällä, kunnes kollegio lakkautettiin lopullisesti 1836. Sen tiloissa toimi pappisseminaari vuoteen 1920 asti. Huolimatta uudistus- ja maallistamisyrityksistä katolinen kirkko hallitsi korkeampaa opetusta koko 1800-luvun ajan. 1900-luvun alussa vapaamielisemmät voimat pääsivät välillä voitolle, ja yliopisto koki lyhyen kukoistuskauden tasavallan aikaan. Vapaampi vaihe päättyi kansallisten voittoon Espanjan sisällissodassa 1939, ja yliopisto oli tiukasti Francon hallituksen valvonnassa aina vuoteen 1978 asti, jolloin uusi perustuslaki takasi yliopistojen autonomian. Sevillan yliopisto liittyi 1999 muiden Espanjan yliopistojen tavoin Bolognan prosessiin. == Yliopisto tänään == Yliopiston päärakennus on ollut vuodesta 1948 asti Sevillan vanha tupakkatehdas, 1700-luvulta peräisin oleva laaja rakennuskompleksi vanhan kaupungin ulkopuolella, mutta silti nykyisen Sevillan keskustassa. Georges Bizet'n tunnettu ooppera Carmen sijoittuu samaan tehtaaseen. Sevillan yliopistossa on 27 tiedekuntaa ja niissä yhteensä 134 eri alojen laitosta. Siellä voi suorittaa kandidaatintutkinnon 90 eri aineessa, maisterintutkinnon 111 aineessa, ja tohtorintutkinnon 32 aineessa. ==Lähteet== == Aiheesta muualla == * Virallinen sivusto Luokka:Espanjan yliopistot ja korkeakoulut Luokka:Sevilla
Stjernehallen

Stjernehallen on Norjassa Fredrikstadin kaupungissa sijaitseva jäähalli, jossa on 1453 istumapaikkaa ja 1020 seisomapaikkaa. GET-ligaen-joukkue Stjernen Hockey pelaa kotiottelunsa hallissa. Stjernehallen avattiin vuonna 1970. Hallissa järjestettävää toimintaa ovat jääkiekko, taitoluistelu ja jääpallo. == Lähteet == == Aiheesta muualla == * Stjernehallen Fredrikstadin kaupungin sivuilla Luokka:Norjan jäähallit Luokka:Fredrikstad